Téli mesevilág a hófödte Lillafüreden - Hírek 360
Téli mesevilág a hófödte Lillafüreden
12 hónapja 1 komment
Leesett az idei tél első, tartósnak tűnő hava. Miskolc ékszerdoboza Lillafüred, ami önmagában is gyönyörű, de hóval borítva rajzfilmek mesevilágát idézi. Hogy bárki átélhesse az élményt, 360 fokos kameránkkal meglátogattuk néhány nevezetességét.
Az 1930-ban megnyílt Palotaszálló mesés látványt nyújt az előtte elterülő Hámori-tóval - főleg a szállingózó hófüggönyön keresztül. A Lux Kálmán tervei alapján, neoreneszánsz stílusban megépült szálloda volt már "otthona" az elitnek, kongresszusok és konferenciák terepe. Játszódott itt a Meseautó című film néhány jelenete, a második világháború idején katonák lakták, majd a Szakszervezetek Országos Tanácsának üdülője lett. Ma felújított formájában újra elsősorban szállodaként üzemel.
Lillafüred mindenkit vár télen is, lehet menni autóval, busszal, kisvonattal, kirándulva, biciklivel...kinek mihez szottyan kedve. Egy napra bárki téli rajzfilm-világban érezheti magát!
#360 video #hirek360 #hó #józsef attila #kisvasút #lillafüred #mese #óda #palotaszálló #vízesés
Tavaszodik Lillafüred! - Hírek 360
[…] Téli videónk után visszatértünk Lillafüredre, hogy tavaszi pompájában is körülnézzünk. Szép volt a hófödte mesevilág, de a zöldellő fák és a nyíló virágok látványa a megújuló természet energiájával is feltölt. A Hámori tónál újra lehet csónakázni, illetve gyönyörködni a barnásról zöld színűre változott vízben. A tavasz annyira hirtelen érkezett meg, hogy helyben azt mondták nekünk, három napja kezdett zöldellni a világ körülöttünk. A Palotaszálló alatti barlangokat mi is kipróbáltuk, és rájöttünk, hogy még tavasszal sem túl kényelmesek. A lillafüredi vízesést a lehető legtöbb szögből igyekeztünk megcsodálni, mert 20 méteres magasságával továbbra is lenyűgöző látványt nyújt. A függőkert is elkezdett kivirágozni, egyre több tulipán és más szépségek díszítik Lillafüredet. A virágzó természet szerelmeseit várja Lillafüred! […]